Selv om et klart flertal stemte for fusionen, kunne den alligevel ikke gennemføres. Vesthimmerlands Ladboforenings egne regler betyder nemlig, at der skulle være to tredjedeles flertal for beslutningen, før den kunne gennemføres. 63 ud af 105 stemmeberettigede stemte for fusionen, men det var syv stemmer for lidt. - Det er da brandærgerligt, at fusionen ikke lykkedes for os, og det giver da stof til eftertanke til bestyrelsen. Men jeg er glad for, at hele den siddende bestyrelse blev genvalgt, og jeg tager det som et tegn på, at medlemmerne gerne vil have taget fusionen op til genovervejelse, siger formand for Vesthimmerlands Landboforening, Henrik Dalgård, til TV2/Nord. Bestyrelsen sætter sig sammen igen på torsdag og evaluerer gårsdagens resultat, men Henrik Dalgård er optimistisk i forhold til en ny fusion.

Referat:
I går aftes blev en fusion mellem Hobro-Aalborg Landboforening og Vesthimmerlands Landboforening nedstemt af medlemmerne i Vesthimmerland.